CELEX: 62015TN0598
Language: hr
Date: 2015-10-21 00:00:00
Title: Predmet T-598/15: Tužba podnesena 21. listopada 2015. – Stichting Accolade protiv Komisije

7.12.2015   
            
            
               HR
            
            
               Službeni list Europske unije
            
            
               C 406/42
            
         Tužba podnesena 21. listopada 2015. – Stichting Accolade protiv Komisije
   (Predmet T-598/15)
   (2015/C 406/44)
   Jezik postupka: nizozemski
   
      Stranke
   
   
      Tužitelj: Stichting Accolade (Drachten, Nizozemska) (zastupnici: H. de Boer i J. Abma, odvjetnici)
   
      Tuženik: Europska komisija
   
      Tužbeni zahtjev
   
   Tužitelj od Općeg suda zahtijeva da:
   
               —
            
            
               poništi Odluku Europske komisije od 30. lipnja 2015. referentnog broja C(2015) 4411 final, državna potpora SA.34676 (2015/NN) – Nizozemska (navodna kupnja zemljišne čestice ispod tržišne cijene od strane općine Harlingen);
            
         
               —
            
            
               naloži Komisiji snošenje troškova postupka.
            
         
      Tužbeni razlozi i glavni argumenti
   
   U prilog osnovanosti tužbe tužitelj ističe šest tužbenih razloga.
   
               1.
            
            
               Komisija je pogrešno ograničila pritužbu tužitelja na mali dio ukupne transakcije u odnosu na zemljišnu česticu između općine Harlingen i Ludinga VG.
            
         
               2.
            
            
               Izostanak primjene ili pogrešna primjena kriterija privatnog ulagača. Komisija je pri procjeni transakcije u odnosu na zemljišnu česticu pogrešno koristila raspon od 14 do 24 eura.
            
         
               3.
            
            
               Međusobno su nespojivi podatci i načela na kojima se temelje cijene koje su oblikovale Komisijin raspon. Zbog toga usporedne transakcije nisu usporedive sa spornom transakcijom.
            
         
               4.
            
            
               Ispitivanje pogrešne cijene pomoću raspona.
            
         
               5.
            
            
               Očito pogrešna ocjena iznesenih činjenica u odnosu na neizravne prednosti.
            
         
               6.
            
            
               Pogrešan zaključak Komisije u odnosu na mjere koje tužitelj osporava.